Foto’s: Die gorilla wat vroue laat swymelShabani. Foto: Twitter ŉ ‘Aantreklike’ gorillamannetjie maak omtrent die knieë lam – en dis nie die knieë van gorilla-wyfies nie. CNN berig die 18-jarige gorillamannetjie, Shabani, het oornag ŉ internetsensasie geword sedert foto’s van hom op Twitter versprei is. Volgens die berig stroom vroulike aanhangers na die Higashiyama-dieretuin in Nagoya, Japan. Volgens beamptes van die dieretuin staan vroue behoorlik tou om Shabani te sien, met meer as 100 bewonderaars wat enige gegewe tyd sy hok toestaan. As jy nie by die dieretuin kan uitkom nie, kan jy Shabani steeds op Twitter bewonder waar talle foto’s van hom die ronde doen. Takayushi Ishikawa, ŉ woordvoerder van die dieretuin, het intussen aan CNN gesê Shabani is maar min geskeel met sy nuutgevonde gewildheid.